สรุปภาวะตลาดต่างประเทศ ประจำวันที่ 24 ส.ค. 2565
สรุปภาวะตลาดต่างประเทศ ประจำวันที่ 24 ส.ค. 2565
สรุปภาวะตลาดต่างประเทศ ประจำวันที่ 24 ส.ค. 2565
25 ส.ค. 2565

ดัชนีดาวโจนส์ตลาดหุ้นนิวยอร์กปิดบวกในวันพุธ (24 ส.ค.) โดยได้แรงหนุนจากการพุ่งขึ้นของหุ้นกลุ่มพลังงาน หลังจากราคาน้ำมันปรับตัวขึ้นอย่างต่อเนื่อง ขณะที่นักลงทุนจับตาการประชุมประจำปีของธนาคารกลางสหรัฐ (เฟด) ที่เมืองแจ็กสัน โฮล ซึ่งจะเปิดฉากขึ้นในวันนี้ รวมทั้งการกล่าวสุนทรพจน์ของนายเจอโรม พาวเวล ประธานเฟดในวันศุกร์นี้ด้วย
ดัชนีเฉลี่ยอุตสาหกรรมดาวโจนส์ปิดที่ 32,969.23 จุด เพิ่มขึ้น 59.64 จุด หรือ + 0.18%, ดัชนี S&amp;P500 ปิดที่ 4,140.77 จุด เพิ่มขึ้น 12.04 จุด หรือ +0.29% และดัชนี Nasdaq ปิดที่ 12,431.53 จุด เพิ่มขึ้น 50.23 จุด หรือ +0.41%
ตลาดหุ้นยุโรปปิดบวกในวันพุธ (24 ส.ค.) โดยได้แรงหนุนจากการปรับตัวขึ้นของหุ้นกลุ่มปลอดภัย แม้ความวิตกเกี่ยวกับวิกฤตพลังงานและแนวโน้มการขยายตัวทางเศรษฐกิจที่ซบเซาสกัดกั้นการปรับตัวขึ้น
ทั้งนี้ ดัชนี Stoxx Europe 600 ปิดที่ 432.05 จุด เพิ่มขึ้น 0.70 จุด หรือ +0.16%
ดัชนี CAC-40 ตลาดหุ้นฝรั่งเศสปิดที่ 6,386.76 จุด เพิ่มขึ้น 24.74 จุด หรือ +0.39%, ดัชนี DAX ตลาดหุ้นเยอรมนีปิดที่ 13,220.06 จุด เพิ่มขึ้น 25.83 จุด หรือ +0.20% และดัชนี FTSE 100 ตลาดหุ้นลอนดอนปิดที่ 7,471.51 จุด ลดลง 16.60 จุด หรือ -0.22%
ตลาดหุ้นลอนดอนปิดปรับตัวลงในวันพุธ (24 ส.ค.) โดยหุ้นกลุ่มสินค้าโภคภัณฑ์และกลุ่มการเงินถ่วงตลาดลงจากความวิตกเกี่ยวกับการชะลอตัวของเศรษฐกิจโลก แต่เงินปอนด์ที่อ่อนค่าลงยังคงช่วยหนุนหุ้นกลุ่มส่งออก
ดัชนี FTSE 100 ตลาดหุ้นลอนดอนปิดที่ 7,471.51 จุด ลดลง 16.60 จุด หรือ -0.22%
สัญญาน้ำมันดิบเวสต์เท็กซัส (WTI) ตลาดนิวยอร์กปิดพุ่งขึ้นแตะระดับสูงสุดในรอบ 3 สัปดาห์ในวันพุธ (24 ส.ค.) หลังมีสัญญาณบ่งชี้ว่าการรื้อฟื้นข้อตกลงนิวเคลียร์อิหร่านกำลังเผชิญกับความไม่แน่นอน นอกจากนี้ ตลาดยังได้แรงหนุนจากตัวเลขสต็อกน้ำมันดิบของสหรัฐที่ปรับตัวลดลงมากกว่าคาดในสัปดาห์ที่แล้ว
ทั้งนี้ สัญญาน้ำมันดิบ WTI ส่งมอบเดือนต.ค. เพิ่มขึ้น 1.15 ดอลลาร์ หรือ 1.2% ปิดที่ 94.89 ดอลลาร์/บาร์เรล ซึ่งเป็นระดับปิดสูงสุดนับตั้งแต่วันที่ 29 ก.ค.
ส่วนสัญญาน้ำมันดิบเบรนท์ (BRENT) ส่งมอบเดือนต.ค. เพิ่มขึ้น 1 ดอลลาร์ หรือ 1% ปิดที่ 101.22 ดอลลาร์/บาร์เรล ซึ่งเป็นระดับปิดสูงสุดนับตั้งแต่วันที่ 29 ก.ค.
สัญญาทองคำตลาดนิวยอร์กปิดบวกเล็กน้อยในวันพุธ (24 ส.ค.) ขณะที่นักลงทุนระมัดระวังการซื้อขายก่อนที่นายเจอโรม พาวเวล ประธานธนาคารกลางสหรัฐ (เฟด) จะกล่าวสุนทรพจน์ในการประชุมประจำปีของเฟดที่เมืองแจ็กสัน โฮลในวันศุกร์นี้
สัญญาทองคำตลาด COMEX (Commodity Exchange) ส่งมอบเดือนธ.ค. เพิ่มขึ้น 30 เซนต์ หรือ 0.02% ปิดที่ 1,761.5 ดอลลาร์/ออนซ์
สัญญาโลหะเงินส่งมอบเดือนก.ย. ลดลง 11.9 เซนต์ หรือ 0.63% ปิดที่ 18.907 ดอลลาร์/ออนซ์
สัญญาพลาตินัมส่งมอบเดือนต.ค. ลดลง 9.6 ดอลลาร์ หรือ 1.1% ปิดที่ 866.8 ดอลลาร์/ออนซ์
สัญญาพัลลาเดียมส่งมอบเดือนก.ย. เพิ่มขึ้น 52.70 ดอลลาร์ หรือ 2.7% ปิดที่ 2,025.60 ดอลลาร์/ออนซ์
ดอลลาร์สหรัฐแข็งค่าเล็กน้อยเมื่อเทียบกับสกุลเงินหลัก ๆ ในการซื้อขายที่ตลาดปริวรรตเงินตรานิวยอร์กในวันพุธ (24 ส.ค.) ขณะที่นักลงทุนจับตาการประชุมประจำปีของธนาคารกลางสหรัฐ (เฟด) ที่เมืองแจ็กสัน โฮล ซึ่งจะเปิดฉากขึ้นในวันนี้ รวมทั้งการกล่าวสุนทรพจน์ของนายเจอโรม พาวเวล ประธานเฟดในวันศุกร์นี้ด้วย
ทั้งนี้ ดัชนีดอลลาร์ ซึ่งเป็นดัชนีวัดความเคลื่อนไหวของดอลลาร์เมื่อเทียบกับสกุลเงินหลัก 6 สกุลในตะกร้าเงิน เพิ่มขึ้น 0.05% แตะที่ระดับ 108.6750
ดอลลาร์แข็งค่าเมื่อเทียบกับเงินเยน ที่ระดับ 137.09 เยน จากระดับ 136.85 เยน และแข็งค่าเมื่อเทียบกับฟรังก์สวิส ที่ระดับ 0.9670 ฟรังก์ จากระดับ 0.9647 ฟรังก์ นอกจากนี้ ดอลลาร์สหรัฐยังแข็งค่าเมื่อเทียบกับดอลลาร์แคนาดา ที่ระดับ 1.2976 ดอลลาร์แคนาดา จากระดับ 1.2964 ดอลลาร์แคนาดา
ยูโรแข็งค่าเมื่อเทียบกับดอลลาร์สหรัฐ ที่ระดับ 0.9965 ดอลลาร์ จากระดับ 0.9963 ดอลลาร์ ขณะที่เงินปอนด์อ่อนค่าลงแตะที่ระดับ 1.1788 ดอลลาร์ จากระดับ 1.1818 ดอลลาร์ และดอลลาร์ออสเตรเลียอ่อนค่าลงสู่ระดับ 0.6906 ดอลลาร์สหรัฐ จากระดับ 0.6922 ดอลลาร์สหรัฐ